section_heading: Povijest
paragraph_text: Osnutkom župe Danilo Kraljice, 1855. godine, stanovnici Danilo Birnja, među njima i rod Blaće, upisuju se u knjige novoosnovane župe, a ne više u knjige župe Šibenski Varoš. U maticama Danilo Kraljica se uglavnom piše Blachije, a ponekad i Blaće. Fra Stipan Zlatović, župnik od 1865. – 1871., je prvi počeo matice pisati na hrvatskom jeziku, on ovo prezime piše Blaće. Isto ga je pisao i njegov nasljednik fra Frane Belamarić župnik od 1871. – 1877. Župnici iza njih: fra Jere Balić, župnik od 1877. – 1890. pisao je Blačić, fra Stanko Đirlić, župnik od 1890. – 1908. je pisao Blaćo. Fra Frano Mišica župnik od 1908. – 1918. sastavio je Anagraf župe koji je u upotrebi do danas, a sve je upisao kao Blačić. Ovaj župnik je uz ime krštenika upisivao i ime primalje koja ga je porodila. Prezime Blaće se u kasnijim varoškim maticiama kao i u ostalim javnim spisima 19. st. gotovo uvijek piše Blaće.